**שרון (קינן) מרק** (נולדה ב־8 באוקטובר 1977) היא מייסדת ויו"ר תנועת "הלביאות" בפוליטיקה המקומית, המורכבת כולה מנשים תושבות העיר. מרק הייתה הראשונה לכהן כסגנית ראש עיריית אשדוד.

בינואר 2024, פרשה מהחיים הפוליטיים בעקבות מלחמת חרבות ברזל.

ביוגרפיה
--------

מרק נולדה לרחל ואלי קינן, היא התחנכה בתיכון מקיף ג' באשדוד ובשנת 1995 התגייסה לצבא ושירתה במשרד הביטחון עד שחרורה בשנת 1997. בשנת 2002, סיימה את לימודי התואר הראשון (B.ED) ותעודת הוראה במכללת אחווה ובשנת 2005, סיימה את מסלול התואר השני (M.A) בבית הספר לחינוך של אוניברסיטת תל אביב. בשנת 2009, החלה את לימודיה לקראת הדוקטורט (Ph.D.) בבית הספר פורטר ללימודי הסביבה שבאוניברסיטת תל אביב, ובשנת 2022 החלה בלימודי תואר שני (MBA) במינהל עסקים למנהלים בכירים באקדמית אונו. בשנת 2015, סיימה לימודי תעודה הכשרת דירקטוריות באוניברסיטת בר-אילן ובשנת 2022 השלימה לימודי תעודה בניהול אחריות תאגידית (ESG Practitioner) מטעם שבלת ESG.

משנת 2001 ועד שנת 2005, הייתה מרק לעוזרת רכזת חינוך והסברה באיגוד ערים לאיכות הסביבה אשדוד וחבל יבנה ומשנת 2005 ועד שנת 2014, ניהלה את תחום המיחזור ברשויות האיגוד וליוותה את פעילות החינוך הסביבתי.

בשנת 2012, הקימה את הבלוג הסביבתי בנושא איכות הסביבה "הדבר הירוק הבא".

בין השנים 2014–2015 שימשה כעורכת משנה בכתב העת "אקולוגיה וסביבה", כתב עת למדע ולמדיניות הסביבה מבית האגודה הישראלית לאקולוגיה ומדעי הסביבה. בשנת 2016, ניהלה את "המעבדה לחדשנות וקיימות למניעת אובדן מזון" בארגון TNS Israel.

בשנת 2018, זכתה רשימת "הלביאות" בראשותה במועצת עיריית אשדוד והייתה לרשימה הנשית הראשונה בארץ אשר נבחרה לכהן בגוף שלטוני ישראלי. עוד באותה שנה, נחתם הסכם קואליציוני עם סיעת "אשדוד בתנופה" של ראש העירייה ד"ר יחיאל לסרי, בו נבחרה מרק לכהן כסגנית ראש העירייה (כאישה הראשונה בתפקיד). כמו כן, קיבלה לידיה את תיק פיתוח התעשייה והתעסוקה, תפקיד יו"ר ועדת איכות הסביבה ותיק החינוך במשותף עם ראש העירייה.

פעילות אקדמית
-------------

משנת 2016, מרצה מרק בחוג להוראת המדעים במכללה האקדמית אחוה בקורסי קיימות, תזונה ובריאות, ומשאבי טבע. בשנת 2017, הקימה את מרכז המחקר לקיימות במכללת אחווה וכיהנה כראש המרכז לקיימות במכללת אחווה. עוד באותה שנה, התמנתה ליו"ר ועדת כנס הקיימות השנתי של המכללה האקדמית אחוה "עכשיו מחר – אתגרי קיימות במרחב העירוני והכפרי".

בבחירות 2008 לרשויות המקומיות בישראל, התמנתה ליו"ר ועדת כנס הקיימות השנתי השני של המכללה האקדמית אחוה "עכשיו או שהעולם לא". החל משנת 2017 ועד 2019 מרצה ומפתחת מרק את קורס "כלכלת משק האנרגיה" ובמקביל ריכזה את מסלול האנרגיה – במכללה האקדמית להנדסה סמי שמעון בקמפוס אשדוד.

פעילות פוליטית-חברתית באשדוד
----------------------------

יו"ר ומייסדת "פורום המאה לקידום המצוינות" משנת 2012 – פורום עצמאי וא-פוליטי של תושבי אשדוד בעלי תואר שלישי, שנועד לקדם השכלה גבוהה והנגשת המדע בעיר אשדוד.
נציגת ציבור בוועדת איכות הסביבה של עיריית אשדוד בשנים 2013–2017.

בנובמבר 2017, הקימה את "קהילת השוות של אשדוד והסביבה" הקהילה מיועדת לנשים בוגרות ופועלת ליצירת תחושת קהילתיות, לפוגג בדידות, ולסייע לעסקים קטנים ובינוניים מקומיים לצמוח.

בשנת 2017, הקימה את "שדולת ההורים של אשדוד" (בהשראת שדולת ההורים בתל אביב), שמטרתה לחזק את קול ההורים והמשפחות מול השירותים העירוניים ומקבלי ההחלטות.

בשנת 2018, הקימה את "קהילת הלביאות של אשדוד" אשר מהווה את הציר החברתי המקביל לפעילות הפוליטית של "הלביאות".

בשנת 2023, החלה בקמפיין לקראת הבחירות לרשויות המקומיות בישראל ב-2023 תחת הסלוגן "לוקחים את אשדוד לידיים" ב-30 במאי התפרסם כי שרון מרק הצטרפה לברק סרי בקמפיין שלו לראשות עיריית אשדוד במקום ה-2 ברשימה. בינואר 2024, בעקבות מלחמת חרבות ברזל, החליטה לפרוש מהפוליטיקה המקומית, על מנת להתמקד במשפחתה ולפעול למען מטרות חברתיות אחרות – איחוי המשבר הפוליטי בישראל, וקידום פתרונות לאתגרים במערכת החינוך.

חיים אישיים
-----------

מרק מתגוררת באשדוד, היא נשואה לשי ולהם ארבעה ילדים.

ראו גם
------

* הבחירות לרשויות המקומיות בישראל (2018)

קישורים חיצוניים
----------------

|  |
| --- |
| 
**עיינו גם בפורטל**

**פורטל אשדוד** הוא שער לכל הנושאים הקשורים בעיר אשדוד. בפורטל תמצאו מידע נגיש אודות ההיסטוריה של העיר, אתריה והאנשים המרכיבים אותה, הרבעים וכל מה שיש לדעת אודות אשדוד.
 |

* שרון מרק, ברשת החברתית פייסבוק
* שרון מרק, ברשת החברתית אקס (טוויטר)
* שרון מרק, נורית אלפסי ויצחק אומר, בל תשחית – מודעות סביבתית בשכונה חרדית בעיר – אשדוד כדוגמה, באתר האגודה הישראלית לאקולוגיה ומדעי הסביבה, ‏17 במאי 2016
* שני מלכה, הלביאות מציגות: 18 נשים ברשימה אחת, באתר כאן דרום אשדוד, ‏27 בספטמבר 2018
* #תתמודדי - שרון מרק הולכת כל הדרך למועצה, באתר Ashdod4U, ‏19 ביולי 2018
* עופר אשטוקר, על הבנות השוות באזור באשדוד כבר שמעתן, באתר אשדוד נט, ‏5 בנובמבר 2017

הערות שוליים
------------

1. ↑  שני מלכה, שרון מרק: "לא פמיניסטית", באתר כאן דרום אשדוד, ‏30 בנובמבר 2018
2. ↑  תמי אברהמי, היסטוריה באשדוד: שרון מרק תכהן כסגנית ראש העיר הראשונה בעיר, באתר אשדוד היום, ‏22 בנובמבר 2018
3. ↑  הג'וב הנחשק: לימודי תהליכים ירוקים, באתר החדשות 13
4. ↑  ראיון בערוץ 10 בתוכנית "בר דעת"-שרון מרק, באתר יוטיוב מתוך ערוץ 10
5. ↑  שרון מרק, הגג של השכן ירוק יותר, באתר האגודה הישראלית לאקולוגיה ומדעי הסביבה, ‏15 בדצמבר 2014
6. ↑  מירב בנישו דרך-ארליך, המפץ הנשי של הלביאות המפץ הנשי של הלביאות, באתר אשדוד נט, ‏20 ביולי 2018
7. ↑  ירדן קינן, "את לא תצליחי, הם אמרו לי": הכירו את שרון מרק, מייסדת ויו"ר תנועת "הלביאות", המורכבת כולה מנשים השואפות להוביל שינוי, באתר פוליטיקלי קוראת, ‏20 בספטמבר 2018
8. ↑  דן לביא, בית המשפט דחה את ההחלטה על עתיד פינוי מיכל האמוניה, באתר ישראל היום, 26 בפברואר 2017
9. ↑  דוד קקון, שרון מרק נפרדת בפוסט מרגש מקהילת "השוות", באתר Ashdod4U, ‏25 ביולי 2018
10. ↑  עופר אשטוקר, שרון מרק פורשת מהמרוץ כמספר 2 ברשימתו של ברק סרי, באתר אשדוד נט, ‏11 בינואר 2024

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012444974705171
* VIAF: 12169374666324280859
* WorldCat (עם VIAF): 12169374666324280859

 |